Úradný vestník L 331 , 18/12/2003 S. 0008 - 0009



Rozhodnutie Spoločného výboru EHS č. 102/2003 z 26. septembra 2003, ktorým sa mení a dopĺňa príloha I (Veterinárne a fytosanitárne otázky) k dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, ktorá bola upravená Protokolom upravujúcim Dohodu o Európskom hospodárskom priestore, ďalej označovanú ako "dohoda", a najmä na jej článok 98, keďže: (1) príloha I k dohode bola zmenená a doplnená rozhodnutím Spoločného výboru EHP č. 66/2003 z 20. júna 2003 [1]; (2) rozhodnutie Komisie 2002/878/ES zo 6. novembra 2002, ktorým sa stanovujú plány odberu vzoriek a diagnostické metódy zistenia a potvrdenia výskytu chorôb mäkkýšov bonamiózy (Bonamia ostreae)a marteliózy (Marteilia refringens) [2] sa má zahrnúť do dohody; (3) rozhodnutie Komisie 2002/879/ES zo 4. novembra 2002, ktorým sa mení a dopĺňa rozhodnutie 2002/304/ES týkajúce sa programov uplatňovaných vo Fínsku so zreteľom na získanie štatútu schválených oblastí, pokiaľ ide o ochorenia rýb na vírusovú hemoragickú sptikémiu (VHS) a infekčnú hematopoietickú nekrózu (IHN) [3] sa má zahrnúť do dohody; (4) rozhodnutie Komisie 2002/1005/ES z 23. decembra 2002, ktorým sa po druhý raz mení a dopĺňa rozhodnutie 2002/308/ES stanovujúci zoznam schválených zón a fariem so zreteľom na jednu alebo viac ochorení rýb na vírusovú hemoragickú sptikémiu (VHS) a infekčnú hematopoietickú nekrózu (IHN) [4], sa má zahrnúť do dohody; (5) toto rozhodnutie sa netýka Islandu a Lichtenštajnska, ROZHODLA TAKTO: Článok 1 Časť 4.2 kapitoly I prílohy I k dohode sa mení a dopĺňa takto: 1. Do bodu 66 (rozhodnutie Komisie 2002/308/ES) sa pridá nasledujúca zarážka: "— 32002 D 1005: rozhodnutie Komisie 2002/1005/ES z 23. decembra 2002 (Ú. v. ES L 349, 24.12.2002, s. 109)"; 2. Za bod 67 (rozhodnutie Komisie 2002/598/ES) sa vkladá nasledujúci bod: "68. 32002 D 0878: rozhodnutie Komisie 2002/878/ES zo 6. novembra 2002, ktorým sa stanovujú plány odberu vzoriek a diagnostické metódy zistenia a potvrdenia výskytu chorôb mäkkýšov bonamiózy (Bonamia ostreae)a marteliózy (Marteilia refringens) (Ú. v. ES L 305, 7.11.2002, s. 57). Tento akt sa týka aj Islandu." 3. Pod názvom "AKTY, KTORÉ ŠTÁTY EZVO A KONTROLNÝ ÚRAD EZVO NÁLEŽITE ZOHĽADNIA" sa za bod 52 (rozhodnutie Komisie 2002/304/ES) pridá nasledujúci text: ", ktoré bolo zmenené a doplnené: — 32002 D 0879: rozhodnutie Komisie 2002/879/ES zo 4. novembra 2002 (Ú. v. ES L 305, 7.11.2002, s. 59)." Článok 2 Texty rozhodnutí 2002/878/ES, 2002/879/ES a 2002/1005/ES v islandskom a nórskom jazyku, ktoré sa uverejnia v dodatku EHP k Úradnému vestníku Európskej únie, sú autentické. Článok 3 Toto rozhodnutie nadobudne účinnosť 27. septembra 2003, ak boli spoločnému výboru EHP urobené oznámenia podľa článku 103 ods. 1 dohody [5]. Článok 4 Toto rozhodnutie bude uverejnené v oddiele EHP a v dodatku EHP k Úradnému vestníku Európskej únie. V Bruseli 26. septembra 2003 Za Spoločný výbor EHP predseda H. S. H. Prinz Nikolaus von Liechtenstein [1] Ú. v. ES L 257, 9.10.2003, s. 4. [2] Ú. v. ES L 305, 7.11.2002, s. 57. [3] Ú. v. ES L 305, 7.11.2002, s. 59. [4] Ú. v. ES L 349, 24.12.2002, s. 109. [5] Ústavné požiadavky nie sú uvedené. --------------------------------------------------